Towny App
ఒక్క యాప్‌తో ఎన్నో సేవలు
న్యూఢిల్లీ, సెప్టెంబరు 17: ఒకే ఒక యాప్‌తో ఎన్నో సేవలు లభించనున్నాయి. కాగా ఈ సేవలంది స్తున్నది మరెవ్వరో కాదు ఏపి ప్రభుత్వం ప్రవేశ పెట్టిన టౌనీయాప్‌. మీ ఫోన్లో ఈ యాప్‌ ఉంటే అన్ని సేవలు గుప్పిట్లోకి వస్తాయి.ఆహరం నుంచి ఆరోగ్య సేవలు, వినోదం నుంచి ఈవెంట్స్‌ వరకు మొబైల్‌ రిపేర్లు, ఎలక్ట్రికల్‌, ఎలక్ట్రానిక్‌ వస్తువుల మరమ్మతులు ఇలా ఒకటేమిటి ఎన్నో రకాల సేవలను ఈ యాప్‌ ద్వారా పొందవచ్చు. కాలు కదపకుండానే ఈ సేవలన్నీ లభిస్తాయి. రిక్వెస్ట్‌ పంపిన 30 నిముషాల్లోనే సర్విస్‌ ప్రొవై డర్లు మీకు సేవలు అందిస్తారు.
అలాగే నిరుద్యోగ యువతకు ఉపాధి కల్పించేందుకు కూడా ఈ యాప్‌ ఉపయోగపడుతుంది. టౌనీ యాప్‌ ద్వారా ఎవరికైనా సేవలు అందించేందుకు ఎవరికైనా ఆసక్తి ఉంటే క్యాష్‌ టు టాలెంట్‌ ఆప్షన్‌లో పేరు నమోదు చేసుకోవాలి. ఆంధ్ర ప్రదేశ్‌లో 27 పట్టణాల్లో ఈ యాప్‌ సేవలను అందుబాటులోకి తెస్తున్నారు. గూగుల్‌ ప్లే స్టోర్‌ ద్వారా ఈ యాప్‌ను డౌన్‌లోడ్‌ చేసుకోవచ్చు. మరి ఇంకెందుకు ఆలస్యం? వెంటనే ఈ యాప్‌ డౌన్‌ లోడ్‌ చేసుకుని సేవలు పొందండి.యాప్‌ ఓపెన్‌ చేయగానే సుమారు 200 పైగా సేవల ఆప్షన్లు వస్తాయి. వాటిలో మీకు కావాల్సిన సేవను సెలెక్ట్‌ చేసుకోవాలి. ఆ సేవలకు అయ్యే ఫీజు వివరాలు వస్తాయి. దానికి మీరు అంగీకరిస్తే మీ పరిధిలో సేవలు అందించే వారి వివరాలు పిక్‌ యువర్‌ పైలట్‌ అని వస్తాయి. అందులో ఒకటి ఎంపిక చేసుకుంటే వారి ఫోన్‌ నంబర్లు చిరునామా వస్తాయి. అనంతరం యాప్‌ లేదా ఫోన్‌ ద్వారా రిక్వెస్టు పంపించాలి.